Dijous 12 de juliol: La xocolata i la impressió 3D, amb Gisela Colet, Cap de l'Àrea de Suport a la Recerca de l'ICIQ.
Organitza: Universitat Rovira i Virgili, Institut Català d'Investigació Química i Biblioteca Pública de Tarragona.
El dijous 16 de novembre i en el marc de la 22a Setmana de la Ciència (del 10 al 19 de novembre de 2017) es va iniciar un cicle de tallers de ciència, que s'allargarà fins el juliol de 2018 (Cicle: La ciència de la xocolata), per a un públic familiar al voltant de la xocolata.
En aquest primer taller Els orígens de la xocolata, la investigadora Laura Bricio (Departament d'Història i Història de l'Art de la URV) ens introduirà en el món de la xocolata: d'on ve? quines cultures la utilitzaven i per a què?
Ens submergirem en les creences i els rituals que involucraven la xocolata en les cultures prehispàniques.
Per comprovar-ho, farem un petit tast de la xocolata que consumien aquestes cultures per saber quin gust tenia.
També coneixerem com va arribar a Europa i com es va començar a utilitzar.
El projecte " La ciència de la xocolata " és una iniciativa de l'Institut Català d'Investigació Química (ICIQ) i de la Unitat de Comunicació de la Ciència (ComCiència) de la Universitat Rovira i Virgili (URV) de Tarragona.
Aquesta iniciativa té un doble objectiu: fer divulgació de la ciència i fomentar les vocacions científiques entre els més petits i els joves.
Utilitzant la xocolata com a fil conductor, s'han dissenyat nou tallers que s'acosten a aquest aliment des de diferents disciplines científiques.
Les conductores dels tallers són sempre investigadores de les dues institucions, amb el que es pretén posar en valor i normalitzar la figura femenina en l'àmbit de la investigació.
Les sessions tenen hora de durada, consten d'una breu introducció teòrica i una part pràctica.
Durant el taller, els alumnes experimenten al voltant del concepte científic central de la sessió i, a més, tenen l'oportunitat de dialogar amb la investigadora que l'imparteix.
En cada taller es lliura un targetó que inclou el resum de la xerrada i qui la imparteix, i quan finalitzi el cicle s'editarà un conte amb el contingut de totes les sessions.
Saps per què t'és tan fàcil de menjar-ne?
Hi ha empreses que la fabriquen perquè en puguem comprar.
Però què passaria si aquestes empreses no existissin?
En aquest taller us explicarem quina funció tenen les empreses en la nostra societat, aprendreu de manera pràctica i divertida com treballen les empreses que fabriquen xocolata i us convertireu en petits empresaris per emprendre un negoci de forma responsable.
Quina importància té en les nostres vides?
En aquest taller aprendrem conceptes bàsics de biologia i genètica de manera divertida i dinàmica.
Parlarem de la cèl·lula vegetal, l'ADN i els gens, i com a bons científics, ho posarem en pràctica a la segona part del taller: aïllarem l'ADN de les cèl·lules vegetals que conté la llavor del cacau.
Quines són les propietats beneficioses del cacau?
Quina xocolata és la més saludable?
En aquest taller treballarem els conceptes bàsics relacionats amb el cacau i, tot seguit, tastarem els diferents tipus de xocolata i aprendrem a distingir quina és la més sana, a través de les seves propietats organolèptiques.
Saps que l'estructura dels àtoms afecta el sabor i la textura de la xocolata?
Per poder "veure" els àtoms de la xocolata utilitzem la cristal·lografia de raigs X, una tècnica que ens permet fer fotos a escala microscòpica.
Amb receptes de cristal·lització a diferents temperatures, podem aconseguir xocolates d'un munt de textures i sabors diferents.
Per què la xocolata és un verí pels gossos?
Per què ens alegra menjar xocolata?
Per què la xocolata és tan addictiva?
Un munt de molècules del cacau són la clau de les propietats d'aquest deliciós aliment.
T'interessa conèixer les últimes tècniques de gastronomia mol·lecular?
En aquest taller també hi podràs descobrir com ens ajudarà la xocolata a introduir alguns dels nous aliments rics en proteïnes que molt aviat formaran part de la nostra dieta.
En aquest taller reflexionarem sobre com la xocolata apareix als anuncis publicitaris.
Per què cal anunciar un aliment tan bo com la xocolata?
Es fa perquè encara agradi més?
En aquest taller us convertireu en publicistes per un dia.
Aprendrem quins són els trucs i recursos que utilitza la publicitat i creareu el vostre propi anunci per vendre xocolata.
La impressió 3D és una nova tècnica que omplirà les fàbriques del futur... i també les cuines.
Gràcies a les noves impressores 3D és possible no només imprimir plàstics, sinó també menjar.
La xocolata no és una excepció.
Potser d'aquí a uns anys les mones de pasqua es fabriquin utilitzant aquesta avançada tecnologia.
**Us recordem que per a tots els tallers les places són limitades i les inscripcions s'han de fer a la Sala Infantil.